Yisha Wang Xu

Yisha Wang Xu (Legazpi, Gipuzkoa, 2013) gipuzkoar dantzaria, 2026ko otsailaren 1ean Gipuzkoako VIII. Gazteen Aurresku Ligaren  bigarren jardunaldian nagusitu zen.

 Bizitza 

 Familia Txinatik Legapira 
Familia 2006an Legazpin kokatu zen eta bazar bat gobernatzen du bertan. Gurasoak, Zhenghu Wang eta Xiaoyan Xu, mende hasieran iritsi ziren Europara Shangai (Txina) ondoko herri batetik. Amak zapata-fabrika batean egiten zuen lan eta aita txoferra eta margolaria zen. Aita 2000. urtean etorri zen Europara, Bartzelonara, eta ama 2002an. Bartzelonan zerbitzari lanetan aritu ziren. Hiru seme-alaba dituzte: seme zaharrena (Xuyi, 2001) Txinan jaio zen, ertaina (Yixiang, 2004) Bartzelonan eta Yisha gazteena Legazpin. Hasieran, Bartzelonara joan ziren, aitaren anaia bat hantxe bizi zelako. Gero, denda bat ireki zuen Gasteizen. Haiek ere denda bat ireki nahi izan zuten eta Legazpi aukeratu zuten, herri horretan ez zegoelako artean txinatar bazarrik. Denda ireki zutenean, 2006an, Txinako bi haur nagusiak ekarri zituzten. 

 Dantzari ibilbidea 
Amari gustatzen zitzaizkio abestiak eta dantzak, eta alaba dantzatzera animatu zuen. Yisha Wang Xu Sustraiak dantza taldeko kidea da, eta txapelketako kanporaketan talde bereko kide gehiagok hartu zuten parte: Alaitz Agirre Arruebarrena, Araitzk Berasategi Armendariz, Jon Alberdi Garde eta June Osinalde Mendiola. 

 Txapelketa 
2026ko otsailaren 1ean, B mailako kanporaketa irabazi zuen Villabona-Amasan (Gipuzkoa). Yisha Wang Xu legazpiarrak Gipuzkoako VIII. Gazteen Aurresku Ligaren bigarren kanporaketa irabazi zuen, Villabonako Gurea aretoan jokatutako saioan. Bertan, 11-15 urte bitarteko 24 neska-mutil aritu ziren, B eta D mailatan banatuta. Yisha Wang Xuk B sailean irabazi zuen, eta bere irakasle Amaia Azpeitia Osinaldek ere zegokion saria jaso zuen.

 Erreferentziak 

 Kanpo estekak 

Kategoria:Legazpiarrak
Kategoria:Emakume dantzariak
Kategoria:Euskal Herriko dantzariak